Diari Oficial de la Generalitat Valenciana


Sumari del DOGV 3411, del 13-01-1999 (1998/11226)

Informació pública de l'aprovació provisional de l'expedient d'imposició i ordenació de les quotes d'urbanització de la Unitat d'Execució discontínua número 5.
---------------------------------------------------------------------------------------------------------------------------------------------------------------

### Dades del document

Número de DOGV
:   3411

Data del DOGV
:   13-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11885


Organisme emissor
:   Ajuntament de Meliana

Tipus de document
:   Anunci

Informació pública de l'aprovació provisional de l'expedient d'imposició i ordenació de les quotes d'urbanització de la Unitat d'Execució discontínua número 5. [1998/M11159]
  
El Ple de l'Ajuntament, en sessió celebrada el 18 de novembre de 1998, i de conformitat amb els articles 67 i 72 de la Llei 6/1994, de 15 de novembre, va adoptar el següent acord:
  
«Tres. Aprovació provisional i exposició pública de l'expedient d'imposició i ordenació de les quotes d'urbanització de la U.E. 5.
  
Vist l'expedient que s'instrueix per a l'aprovació provisional i sotmetiment a informació pública per termini d'un mes de l'expedient d'imposició i ordenació de les quotes d'urbanització de la U.E.
  
Atés que el Ple de la corporació municipal va aprovar definitivament en sessió celebrada el 6 d'octubre de 1998 el Programa d'Actuació Integrada per gestió directa de la U.E. discontínua número 5 que conté projecte de reparcel·lació i projecte d'urbanització de l'esmentada U.E.
  
Atés que en data de 28 d'octubre de 1998 es va publicar l'esmentada aprovació definitiva en el Butlletí Oficial de la Província número 256, notificant-se prèviament als interessats afectats.
  
Atés que de conformitat amb els articles 67 i 72 de la Llei 6/1994, de 15 de novembre, i ja que els propietaris retribuiran en metàl·lic la tasca urbanitzadora, haurà d'aprovar-se l'expedient d'imposició i ordenació de les quotes d'urbanització de la U.E. número 5, sobre la base d'una memòria i un compte detallat i justificat que se sotmetrà a prèvia audiència dels afectats, per període d'un mes (i que es presenta en document annex a la present proposta).
  
Atés que en l'informe de l'interventor es manifesta l'existència de consignació suficient per al finançament de l'obra urbanitzadora, disposada en la partida número 60087392 del vigent pressupost municipal.
  
I vist el dictamen favorable de la Comissió Informativa d'Urbanisme.
  
La corporació per unanimitat, acorda:
  
Primer
  
Aprovar provisionalment l'expedient d'imposició i ordenació de quotes d'urbanització de la U.E. discontínua número 5, conforme al tercer considerant dalt expressat.
  
Segon
  
Sotmetre a informació pública per termini d'un mes l'expedient d'aplicació, notificant individualitzadament a les persones afectades.
  
Tercer
  
Finalitzat el període d'informació pública i període d'al·legacions als interessats, l'expedient se sotmetrà a la corresponent aprovació definitiva pel Ple de l'Ajuntament, moment a partir del qual podrà requerir-se a cadascun dels propietaris de les finques relacionades perquè, dintre del termini d'un mes, a comptar des de la notificació de l'acord plenari i de conformitat amb el pla de pagaments aprovat que es detalla en la memòria que en document adjunt s'acompanya i que així mateix s'aprova, procedisquen a ingressar en la Dipositaria de Fons Municipals les quantitats a satisfer, de conformitat amb allò disposat en la memòria de l'expedient.
  
Quart
  
Determinar que les quotes assenyalades tenen caràcter provisional i a compte de la liquidació definitiva dels costos d'urbanització que procedisquen una vegada realitzada l'activitat urbanitzadora en l'esmentada U.E. número 5.
  
Cinqué
  
Advertir que de no verificar-se els ingressos de les quotes d'urbanització en el termini d'un mes comptat a partir del dia següent a la notificació de l'acord d'aprovació definitiva de l'expedient, es procedirà, d'acord amb els articles 96.1.a) i 97 de la Llei de Règim Jurídic de les Administracions Públiques i del Procediment Administratiu Comú i amb allò disposat en els articles 91 i 157 del Reglament General de Recaptació, a l'exacció de les quotes impagades mitjançant via de constrenyiment sobre el patrimoni dels propietaris de les finques afectades, amb el 20% de recàrrec i dels interessos de demora que pertoquen».
  
Es fa constar que el càlcul de l'import s'ha determinat, estrictament, en directa proporció al seu aprofitament urbanístic.
  
El que es fa públic per a general coneixement i efectes, podent-se consultar l'expedient en el Departament d'Urbanisme d'aquest Ajuntament, en horari de 09.00 a 14.00 hores, i presentar les al·legacions que s'estimen pertinents en el termini d'un mes comptat des de la publicació del present edicte en el Diari Oficial de la Generalitat Valenciana.